CELEX: 32007R0112
Language: ro
Date: 2007-02-06 00:00:00
Title: Regulamentul (CE) nr. 112/2007 al Comisiei din 6 februarie 2007 de stabilire a faptului că anumite limite privind eliberarea de licențe de import pentru produse din sectorul zahărului în cadrul contingentelor tarifare și al acordurilor preferențiale nu mai sunt atinse

7.2.2007   
            
            
               RO
            
            
               Jurnalul Oficial al Uniunii Europene
            
            
               L 33/3
            
         
      REGULAMENTUL (CE) NR. 112/2007 AL COMISIEI
   
   din 6 februarie 2007
   de stabilire a faptului că anumite limite privind eliberarea de licențe de import pentru produse din sectorul zahărului în cadrul contingentelor tarifare și al acordurilor preferențiale nu mai sunt atinse
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1),
   având în vedere Regulamentul (CE) nr. 950/2006 al Comisiei din 28 iunie 2006 de stabilire, pentru anii de comercializare 2006/2007, 2007/2008 și 2008/2009, a normelor de aplicare pentru importul și rafinarea produselor din sectorul zahărului în cadrul anumitor contingente tarifare și acorduri preferențiale (2), în special articolul 5 alineatul (4),
   întrucât:
   
               (1)
            
            
               Contabilizarea menționată la articolul 5 alineatul (2) din Regulamentul (CE) nr. 950/2006 a evidențiat faptul că sunt încă disponibile cantități de zahăr pentru obligațiile de livrare de zahăr preferențial stabilite în temeiul articolului 12 din Regulamentul (CE) nr. 950/2006 pentru India și Zimbabwe și având numerele de ordine 09.4337 și 09.4351.
            
         
               (2)
            
            
               În aceste condiții, Comisia trebuie să indice faptul că limitele menționate nu mai sunt atinse,
            
         ADOPTĂ PREZENTUL REGULAMENT:
   Articolul 1
   Limitele obligațiilor de livrare de zahăr preferențial provenit din India și Zimbabwe și având numerele de ordine 09.4337 și 09.4351 pentru perioada de livrare 2006-2007 nu mai sunt atinse.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 februarie 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 58, 28.2.2006, p. 1. Regulament, astfel cum a fost modificat ultima dată prin Regulamentul (CE) nr. 2011/2006 (JO L 384, 29.12.2006, p. 1).
   
      (2)  JO L 178, 1.7.2006, p. 1. Regulament, astfel cum a fost modificat ultima dată prin Regulamentul (CE) nr. 2031/2006 (JO L 414, 30.12.2006, p. 43).